U Beču je 20. i 21.07.2022. godine održana dvodnevna radionica pod nazivom „Sectoral Workshop on use of UNFCCC CRF software web application – tool for preparation reporting tables“.

Tokom navedene radionice predavači su iznijeli iskustva, savjete i smjernice nacionalnim timovima za inventar stakleničkih gasova (GHG) za svaki sektor o popunjavanju CRF tabela korištenjem najnovije dostupne CRF softverske web aplikacije, uključujući veze za proračunske datoteke i procedure kontrole kvaliteta. Istaknuto je da se CRF fajl za jednu godinu sastoji od 96 tabela koje pokrivaju zbirne informacije, sektorske tabele emisija, indirektne emisije, ključne kategorije, ponovni izračuni metodama i korišteni faktori emisije kao i tabele trendova, poboljšanja i specifične tabele Kyoto protokola (dodatne informacije za korištenje zemljišta, prenamjena zemljišta i aktivnosti u šumarstvu prema Protokolu iz Kyota).

Predavači su upoznali članove radionice sa odgovarajućim CRF tabelama s ciljem osiguranja prikupljanja potrebnih osnovnih podataka, zajedno sa podacima za izračunavanje emisija na potrebnom nivou za izvještavanje.

Također, tokom radionice fokus je bio na tome da svi učesnici razumiju različite notacijske performanse i njihovu svrhu, pri čemu su definicije i objašnjenja data u “Smjernicama IPCC-a za nacionalne inventare stakleničkih gasova 2006” i “Smjernicama dobre prakse i upravljanja nesigurnostima u nacionalnim inventarama stakleničkih gasova” što je u biti i osnova.

Tokom navedene dvodnevne radionice, sektorske obuke su bile za slijedeće:

Sektorska obuka: Energija – sagorijevanje goriva;

Sektorska obuka: Energija – sagorijevanje goriva + fugitivne emisije iz goriva;

Sektorska obuka: Industrijski procesi i upotreba proizvoda;

Sektorska obuka: Industrijski procesi i upotreba proizvoda (F-Gasovi);

Sektorska obuka: Poljoprivreda i otpad;

Sektorska obuka: korištenje zemljišta, prenamjena zemljišta i šumarstvo (LULUCF-Land Use, Land-Use Change and Forestry).